open-index/open-wikipedia-markdown huggingface dataset:
Syed Tajamal Hussain Shah

**Syed Tajamal Hussain Shah** er en norsk cricketspiller og ble kåret til årets spiller 2018 i den norske eliteserien i cricket.

## Referanser
Naked Attraction

***Naked Attraction*** er et britisk gameshow der en person velger bort en deltaker blant seks nakne mennesker, hvis kropper og deretter ansikter gradvis avdekkes gjennom etterfølgende runder, fra føttene opp. Når disse seks nakne menneskene er valgt ned til to, skal den personen som velger kle seg naken og deretter velge en av de to for et fullt påkledd stevnemøte. Programmet presenterer deretter tilbakemeldingene fra de to etter stevnemøtet.

Programmet hadde premiere på Channel 4 25. juli 2016 og ledes av Anna Richardson.

I november 2016 ble *Naked Attraction* fornyet for en ny sesong, som begynte sending 29. juni 2017. I februar 2018 ble serien fornyet for en tredje sesong, som begynte sending 24. august 2018.

Programmet ble utsatt for en flom av henvendelser fra seere til kringkastingstilsynet Ofcom på grunn av all nakenheten programmet inneholder. Imidlertid valgte Ofcom ikke å granske programmet, fordi det ikke overtrådte regelverket og kun er et stevnemøteprogram uten seksuelle aktiviteter, og det ble dessuten vist tilstrekkelig sent på kvelden.

## Produksjon
Hver episode kan ta opp til tolv timer å filme, selv om den deltakeren som skal velge ledsager bare må vise seg naken i 15 minutter. Det resulterende stevnemøtet foregår klokken 09.00 neste dag.

Hvis en av de nakne deltagerne har behov for en toalettpause, må de bli eskortert ut av personalet slik at den som skal velge ledsager ikke ser dem forlate den boksen før hele kroppen og ansiktet er avdekket.

Deltagerne får ikke betaling for å delta, men standby-deltagere mottar 75 pund for å være tilstede i rommet.

I 2018 startet TV 2 Zulu en dansk versjon av programmet under tittelen **.

## Referanser


## Eksterne lenker
*
Gamzigrad

**Gamzigrad** (serbisk: Гамзиград) er et arkeologisk sted, spa og verdenarvsted i Øst-Serbia, nær byen Zaječar. Ved Gamzigrad ligger ruinene etter et stort romersk kompleks kalt Felix Romuliana. På grunn av ruinenes størrelse og de mange tårn trodde man lenge at ruinene var etter en romersk militærforlegning, men systematiske utgravinger etter 1953 avdekket at stedet har vært et romersk palass.

## Historie
I 1984 ble inskripsjonen «Felix Romuliana» oppdaget og mysteriet til Gamzigrad ble løst. Inskripsjonen fra 360 avslørte det fulle navnet til komplekset, som er nevnt i «Epitome» (skrevet 553-555 av Aurelius Victor and Procopius’ De Aedificiis). I «Epitome» finnes det opplysninger om at den romerske keiser Galerius ble født og begravet i Dacia, på stedet som heter Romulianum, oppkalt etter hans mor Romula.

Keiserpalasset ble bygget ved fødestedet til av en av tetrarkene, keiser Galerius (ca. 260- 311), den adopterte sønnen og svigersønn til keiser Diocletianus. Byggingen startet år 289, etter en seier over perserne som ga Galerius ære og berømmelse. Navnet Felix Romuliana ble gitt til minne om hans mor Romula, som også var prestinne i en hedensk kult. Galerius fikk bygget et storslått palass med murer og 20 tårn.
Komplekset med tempel og palass hadde tre hovedformål: et sted for å dyrke morens guddommelighet, et monument for hans gjerninger som keiser, og en luksusvilla der han kunne trekke seg tilbake etter at han hadde abdisert.

Galerius og hans mor er begravd på en høyde nær Felix Romuliana, kalt «Magura».

Palasset ble aldri bygget ferdig og det ble gitt til den kristne kirken på 300-tallet. Senere ble det ødelagt av hunere, før keiser Justitian I gjorde palasset om til en grensefestning på 500-tallet. Etter angrep fra slavere på slutten av 500-tallet ble stedet forlatt. I det 11. århundre ble det på nytt liv i komplekset, da slaviske bosetninger ble etablert på stedet.

Arkeologiske utgravinger har avdekket restene av et palassområde med mosaikker, bad og dører. Blant de mest betydningsfulle funnene er portrettet av romerske keisere laget av egyptisk lilla stein (porfyr) og mynter som hjelper arkeologene til presise dateringer.

Gamzigrad er et av de mest betydningsfulle romerske stedene i Europa. Integritet og ekthet dokumenteres ved at det har blitt foretatt relativt få utgravninger på stedet og at man ikke har forsøkt å restaurere de sterkt forringede gjenstandene.

I 2007 ble Gamzigrad-Romuliana, Galerius’ palass tatt med i UNESCOS verdensarvliste.

## Bilder

Felix Romuliana.jpg|Porter
Gamzigrad.jpg|Mosaikk av gresk gud Dionysus
Gamzigrad - Felix Romuliana (by Pudelek) 5 - East Gate.JPG|Ruiner av østporten
Romuliana Galerius head.jpg|Galerius' hode, funnet på stedet
Gamzigrad-Romuliana, Palace of Galerius-122721.jpg|Mosaikkgulv
Gamzigrad-Romuliana, Palace of Galerius-122720.jpg|Detalj av mosaikk
Gamzigrad modell.jpg|Modell av Felix Romuliana


## Referanser


## Eksterne lenker
*
Márjá-Liissá Partapuoli

**Márjá-Liissá Partapuoli** (født 1990) er en norsk politiker. Hun er i valgperioden 2017-2021 representant i Sametinget for østre valgkrets. Hun ble valgt på en fellesliste for Norske Samers Riksforbund og Samefolkets Parti og er leder i oppvekst-, omsorg- og utdanningskomiteen og medlem i Samisk parlamentarisk råd.

Partapuoli kommer fra Tana kommune og jobber som ingeniør. Hun har også utdanning innen duodji. 

## Referanser


## Eksterne lenker
* 
* Intervju med NRK Sapmi
Elizabeth Cady Stanton

**Elizabeth Cady Stanton** (født 12. november 1815, død 26. oktober 1902) var en amerikansk *[[suffragist]]*, kvinnesaksforkjemper og antislaveriaktivist. Sammen med sin nære samarbeidspartner Susan B. Anthony var hun fra midten av 1800-tallet og frem til sin død den fremste lederskikkelsen i den liberale kvinnesaksbevegelsen i USA.

## Bakgrunn
Elizabeth var det tredje overlevende barn og den andre av fem døtre av Margaret, født Livingston og Daniel Cady (1773–1859). Hennes mor kom fra en velstående familie med røtter i den amerikanske revolusjon. Hennes far hadde vært oberst i Den kontinentale armé, og bistått i arrestasjonen av John Andre, en av Benedict Arnold’s medsammensvorne. Daniel Cady var en fremstående jurist og dommer i New York. Han ble medlem av New York State Assembly (1808–13), og kongressen (1815–17), og var dommer i New Yorks høyesterett (1847-54).

## Kvinnesak

Hun fremla *Declaration of Sentiments* på kvinnesaksmøtet på Seneca Falls (Seneca Falls Convention) i 1848, som var det første kvinnesaks- og suffragist-initiativ i USA. Stanton var president i National American Woman Suffrage Association fra 1862 til 1890. I 1888 som var 40 år etter møtet i Seneca Falls, arrangerte hun og Susan B. Anthony (1820–1906) en konferanse som stiftet International Council of Women.

Stanton utga blant annet *Women's Bible* (1895–1898) og selvbiografien *Eighty Years and More* (1898).

Stanton og Anthony, og National American Woman Suffrage Association, var de store forbildene for Gina Krog da hun i 1880-årene tok initiativ til Norsk Kvinnesaksforening.

## Referanser
Douwe de Vries

**Douwe de Vries** (født 14. juni 1982) er en nederlandsk skøyteløper som konkurrerer i hurtigløp. 

## Personlige rekorder
Oppdatert per 2. mars 2019.

## Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
* Profil hos SpeedSkatingResults.com
Fred Holm

**Fred Holm** (født 19. desember 1955) er en norsk tidligere bryter som representerte Urædd.

Han vant tre NM-gull og åtte NM-medaljer i perioden 1972–1980. Han vant kongepokalen i 1978.

## Medaljer i norske mesterskap

## Kilder
* Profil hos Norges Bryteforbund.
Treningsfunksjon

En **treningsfunksjon** (**fitness-funksjon**) er en bestemt type objektfunksjon som brukes for å oppsummere et enkelt måltall, som angir hvor nært en gitt løsning er å oppnå et gitt mål. Treningsfunksjoner brukes i genetisk programmering og genetiske algoritmer for å lede simuleringer mot optimale løsninger.

## Genetisk programmering og algoritmer
Innenfor genetisk programmering og genetiske algoritmer, hvor løsninger ofte representeres som en streng av tall (referert til som et kromosom), vil hver runde med testing, eller simulering, medføre at de *n* verste løsninger slettes, og det krysses frem *n* nye fra de eksisterende beste løsningene. Hver løsning må derfor tildeles et objektivt måltall, for å vise hvor nær det er designspesifikasjonen, og denne beregnes med testens eller simuleringens treningsfunksjon, og angir resultatene fra kjøringen.

Grunnen til at genetiske algoritmer ikke anses som en enkel tilnærming er det omfattende arbeidet med å skape en fungerende treningsfunksjon. Selv om designet ikke lengre skapes av et menneske, det er datamaskinen som skaper det, så er det fortsatt mennesket som utformer treningsfunksjonen. Hvis denne er utformet dårlig så vil algoritmen enten finne en uheldig løsning eller den vil få problemer med å konvergere.

Treningsfunksjonen må ikke bare korrelere med designmålet, den må også være rask å beregne. Hastigheten på beregningen er svært viktig, da en typisk genetisk algoritme må iterere svært mange ganger for å produsere et brukbart resultat for ikke-trivielle problemer.

Bruk av en tilnærming til treningsfunksjonen kan være hensiktsmessig, særlig i følgende tilfeller: 

* Last ved en full beregning av en enkeltløsning er svært høy
* En nøyaktig modell for beregningen mangler eller er ukjent
* Treningsfunksjonen er usikker/uforutsigelig eller støyende

De to hovedklassene av treningsfunksjonerer:

* en hvor fitness funksjonen ikke endres, f.eks. å optimalisere en gitt funksjon eller testing med et gitt sett av testtilfeller
* en hvor fitness-funksjonen er foranderlig, som i nisje differensiering eller koevolusjon av et sett av testtilfeller

En annen måte å se på treningsfunksjoner er som et treningslandskap som viser egnethet for hvert mulig kromosom.

## Se også
*w:Evolutionary computation
*w:Inferential programming
*w:Test functions for optimization

## Eksterne lenker

* 
*The cyber shack of Adaptive Fuzzy Fitness Granulation (AFFG) That is designed to accelerate the convergence rate of EAs.
*
Mien

**Mien** er en innsjø 95 meter over havet helt sør i Tingsryd kommune i Kronobergs län i Sverige. Sjøen har en ganske rund form og er dannet i et nedslagskrater etter en meteoritt som traff stedet for om lag 120 millioner år siden. Sjøen er 39 meter dyp, den dypeste i Kronobergs län. Tilførsel kommer fra Drevån i nordvest og flere mindre elver og bekker. Utløpet er i sørenden, der Mieån renner ned til Østersjøen ved Karlshamn.

Berggrunnen domineres av sure bergarter, hovedsakelig gneisgranitt, som gjør sjøen sårbar for forsuring. På den største øya i sjøen, Ramsö, finnes bergarten ryolitt. Dette er en av meget få forekomster i Skandinavia og er dannet ved meteorittnedslaget. Øya er vernet som naturreservat.

Det er registrert enkelte luftbårne forurensinger, og noe utfordringer med vannstandsendringer. Men sjøens økologiske status betegnes likevel som «god».

Sjøen er for en stor del omgitt av kulturlandskap, mest i vest, sør og sørøst. På nordsiden er det også en del skog.

Sjøen har bestand av abbor, gjedde, hork, lake, laue, mort og ørret.

## Se også
* Liste over innsjøer i Skandinavia

## Referanser
Geir Erik Sabel Olsen

**Geir Erik Sabel Olsen** (født 26. juni 1960) er en norsk tidligere bryter som representerte Kolbotn IL.

Han vant tre NM-gull og to NM-sølv i perioden 1981–1986.

## Medaljer i norske mesterskap

## Kilder
* Profil hos Norges Bryteforbund.
Gunnar Hagebø

**Gunnar Hagebø** (født 26. august 1959) er en norsk tidligere bryter som representerte Urædd.

Han vant fire NM-gull og 11 NM-medaljer i perioden 1978–1996.

## Medaljer i norske mesterskap

## Kilder
* Profil hos Norges Bryteforbund.
Knut Steinar Isaksen

**Knut Steinar Isaksen** (født 16. juli 1972) er en norsk tidligere bryter som representerte Moss AK.

Han vant seks NM-gull og en NM-bronse i perioden 1991–1997. Han vant kongepokalen i 1994 og 1996.

## Medaljer i norske mesterskap

## Kilder
* Profil hos Norges Bryteforbund.
Olenjabukta

**Olenjabukta** (russisk Оле́нья Губа) er en russisk marinebase som er en del av marineinstallasjonen ved Gadzjijevo (også kalt Skalistyj).

## Referanser


## Eksterne lenker
* Nordflåten: Marineanlegg nær Murmansk
Ogygia

**Ogygia** var tilholdsstedet til nymfen Kalypso som holdt Odyssevs fanget i syv år. Ogygia betyr «Det gamle stedet» og har et sterkt preg av fantasi ved seg.

## Referanser
Ondatra-klassen

**Ondatra-klasse landgangspram** (Ru: Prosjekt 1176 *Akula*) - NATO-kallenamn "Ondatra klasse" ble bygd i tiden mellom 1971 og 2009 for den sovjetiske og senere russiske marinen i et antall av ca 40. Landgansprammen kan typisk ta en stridsvogn og noen soldater som last og har en rekkevidde på 800 kilometer med full tank. Prammen kan gjøre opptil 11 knops fart.

## Referanser
John Lundvik

**John Hassim Lundvik** (født 27. januar 1983 i London i England) er en svensk sanger, låtskriver og tidligere sprintløper. Han var med på friidrettslaget til IFK Växjö. Lundvik har siden etablert seg som musiker, og har skrevet filmmusikk og sanger for andre artister. Han står også bak «When You Tell the World You're Mine», som var den offisielle låten i bryllupet mellom kronprinsesse Victoria og Daniel Westling i 2010. I 2018 endte han på en tredjeplass i Melodifestivalen med låten «My Turn», og han vant i 2019 med låten «Too Late for Love». Han representerte Sverige i Eurovision Song Contest 2019.

## Bakgrunn
Lundvik ble født i London, og én uke gammel ble han adoptert av et svensk par som bodde i byen. Han bodde i England frem til han var seks år, da familien flyttet til i Växjö i Sverige. Han har aldri møtt sine biologiske foreldre.

### Musikkarriere

Han startet for alvor musikkarrieren som 27-åring, da han komponerte sangen «When You Tell the World You're Mine» til bryllupet mellom kronprinsesse Victoria og Daniel Westling i 2010. Lundvik skrev siden musikk for artister som Anton Ewald, Isac Elliot og Sanna Nielsen, og han komponerte filmmusikk til filmene *[[Snabba Cash]]*. Han har også komponert musikk til tv-serien *Empire*.

I 2016 opptrådte Lundvik i *[[Allsång på Skansen]]*, der han fremførte en duett sammen med Lill Lindfors. Han deltok i Melodifestivalen i 2018 med sangen «My Turn». Der kvalifiserte han seg til finalen og endte til slutt på en tredjeplass.

I 2019 deltok han på nytt i Melodifestivalen, da med sangen «Too Late for Love». Han var en av de ti finalistene i finalen i Stockholm lørdag 9. mars, og han vant konkurransen. Med seieren ble Lundvik Sveriges representant i Eurovision Song Contest 2019 i Tel Aviv. Han deltok i semifinale 2 torsdag 16. mai 2019 med «Too Late for Love». I avstemningen ble sangen blant de ti beste i semifinalen, og kvalifiserte seg dermed til finalen lørdag 18. mai. I finalen endte han som nummer 5 av 26. Med seg som støttevokalister hadde han gruppen The Mamas, som vant Melodifestivalen året etter.

Han var også en av komponistene bak det britiske bidraget til Eurovision Song Contest 2019, «Bigger than Us», som ble fremført av Michael Rice. Lundvik har også skrevet to låter til norske Melodi Grand Prix: «Little Bobbi» med United i 2012, og «On Hold» med gruppen Shackles i 2013. Begge bidragene ble imidlertid slått ut i delfinalene.

### Idrettskarriere
Lundvik har en karriere bak seg som friidrettsutøver for IFK Växjö. I 2005 var han med på Växjös herrestafettlag som fikk bronse under sverigemesterskapet samme år.

#### Personlige rekorder

*60 meter: 6,99 (Växjö, 3. februar 2002)
*100 meter: 10,84 (Karlskrona, 12. juni 2006)
*200 meter: 22,42 (Vellinge, 17. august 2003)

## Diskografi

### Singler
#### Som hovedartist

#### Som medvokalist

## Referanser


## Eksterne lenker
* 
* 
* 
* 
*
Dr. Oetker

**Dr. Oetker** er en tysk matvareprodusent som blant annet produserer bakeartikler, pasta- og pizzaprodukter og desserter.

Virksomheten ble grunnlagt av doktor August Oetker i 1891, men det var sønnesønnen Rudolf August Oetker som, som leder i perioden 1944–1981, for alvor skapte den internasjonale gigantvirksomheten det nå er tale om. Nåværende leder er August Oetker jr., sønn av Rudolf August Oetker.

## Referanser


## Eksterne lenker
*
Appelsinkrigen i Ivrea

**Appelsinkrigen** er en festival i Nord-italienske byen Ivrea, som har en tradisjon med å kaste appelsiner mellom organiserte grupper. Det er den største festivalkampen i Italia.

## Referanser


## Eksterne lenker
* 
* 
*
Lada-klassen

**Lada-klassen**, eller **Prosjekt 677** (russisk Лада; NATO-kallenavn **St. Petersburg-klassen** oppkalt etter navnet på det første skipet i denne klassen, er en videreutvikling av Kilo-klasse ubåt, også kalt prosjekt 636. Den har et mer stillegående stridssystem, og trolig et nytt framdriftssystem som ikke trenger luft (engelsk: air-independent propulsion). 

## Referanser
121. landgangsfartøybrigade

**121. landgangsfartøysbrigade** (russisk 121-я бригада десантных кораблей, в/ч 36045 (Полярный)) er en russisk brigade oppsatt i Nordflåten for å landsette marineinfanteri på strender og kystfarvann. Brigaden er forlagt til Poljarnyj.

## Sammensetning

* Landgangsfartøy-klassen Roputsja "Georij Pobedonosets" (russisk: БДК "Георгий Победоносец" большой десантный корабль проекта 775. Бортовой номер 016)
* Landgangsfartøy-klassen Roputsja "Aleksandr Otrakovskij" (russisk: БДК "Александр Отраковский" большой десантный корабль проекта 775.Бортовой номер 031)
* Landgangsfartøy-klassen Roputsja "Olenegorskij gornjak" (russisk: БДК "Оленегорский горняк" большой десантный корабль проекта 775. Бортовой номер 012)
* Landgangsfartøy-klassen Roputsja "Kondopoga" (russisk: БДК "Кондопога" большой десантный корабль проекта 775. Бортовой номер 027)
* Landgangsfartøy-klassen Ivan Gren "Ivan Gren" (russisk: БДК «Иван Грен» большой десантный корабль проекта 11711. Бортовой номер 135 (принятие на вооружение в 2017 году)).
* Ondatra-klasse landgangsfartøy "D-148" (russisk: Д-148 десантный катер проекта 1176 "Акула")
* Ondatra-klasse landgangsfartøy "D-464" (russisk: Д-464 десантный катер проекта 1176 "Акула")
* Ondatra-klasse landgangsfartøy "D-182" (russisk: Д-182 десантный катер проекта 1176 "Акула")
* Ondatra-klasse landgangsfartøy "D-163" (russisk: Д-163 "Николай Рубцов" десантный катер)

## Referanser


## Se også

* Landgangsfartøy
Roputsja-klassen

**Landgangsfartøy-klassen Roputsja** eller på russisk **Prosjekt 775** (*Bol'shoy Desantnyy Korabl*), er bygd for å kunne losse kjøretøy og gods direkte på strand (Roroskip) uten lastekraner eller andre fasiliteter. Skipsklassen har både baugport og akterport og kan ta 450 tonn last.
Med 630 m² dekksplass er det for eksempel plass til 12 × BTR-80, 3 × 2S9 Nona og 9 lastebiler – nok til en liten kompanistridsgruppe med marineinfanteri.

## Referanser
161. ubåtbrigade

**161. ubåtbrigade** (russisk: 161-я бригада подводных лодок, в/ч 36021 (Полярный)) er en russisk ubåtbrigade underlagt Nordflåten og forlagt med hjemmehavn til Poljarnyj.

## Sammensetning

* Kilo-klasse ubåt "Lipetsk" (russisk: ПЛ Б-177 "Липецк" — дизельная подводная лодка проекта 877)
* Kilo-klasse ubåt "Vladikavkaz" (russisk: ПЛ Б-459 "Владикавказ" дизельная подводная лодка проекта 877)
* Kilo-klasse ubåt "Magnitogorsk" (russisk: ПЛ Б-471 "Магнитогорск" дизельная подводная лодка проекта 877)
* Kilo-klasse ubåt "Kaluga" (russisk: ПЛ Б-800 "Калуга" дизельная подводная лодка проекта 877ЛПМБ7)
* Kilo-klasse ubåt "Jaroslavl" (russisk: ПЛ Б-808 "Ярославль" дизельная подводная лодка проекта 877Э)
* Lada-klasse ubåt "Sankt Peterburg" (russisk: Б-585 "Санкт-Петербург" дизель-электрическая подводная лодка, головной корабль проекта 677 "Лада")

## Referanser
Borej-klassen

**Borej** (russisk Борей), eller **Prosjekt 955**, med NATO-betegnelsen **Dolgorukiy**, er en russisk ubåtklasse. Meningen er at Borej-klassen skal erstatte ubåtene i de eldre klassene Kalmar og Akula, som ble bygget i sovjettida. Ubåtene er atomdrevet og kan skyte ut atomraketter når fartøyet er neddykket.

## Navn
Klassen har navn etter vindguden Boreas.

## Hovedvåpen
RSM-56 Bulava, 16 stykker, er hovedvåpen. Missilene er i kategorien SLBM.

## Fartøy

### «Jurij Dolgorukij»
Den strategiske SSBN-ubåten (K-535) «Jurij Dolgorukij» av Borei-klasse, en koloss på 170 meter og toppfart på 25 knop. Ubåten blir dreven av atomkraft og er i tillegg bestykket med 16 RSM-56 Bulava-missiler, som kan inneholde opptil 10 stridshoder hver, selv om hvert missil normalt er utstyrt med færre. «Jurij Dolgorukij» har et mannskap på 102 personer.

## Referanser
31. ubåtdivisjon

**31. ubåtdivisjon** (russisk: 31-я дивизия подводных лодок (Мурманская обл, Гаджиево)) er en russisk ubåtdivisjon underlagt Nordflåten og forlagt med hjemmehavn til Vidjajevo.  Operativt blir divisjonen styrt av De strategiske kjernefysiske styrker i Russland

## Sammensetning

* Borej-klasse ubåt "Jurij Dolgorukij" (russisk: АПЛ К 535 "Юрий Долгорукий" атомная подводная лодка с баллистическими ракетами проекта 955)
* Ubåtklassen Delta IV "Karelija"  (russisk:АПЛ К-18 "Карелия" атомная подводная лодка с баллистическими ракетами проекта 667БДРМ.;
* Ubåtklassen Delta IV "Verkhoturje" (russisk:АПЛ К-51 "Верхотурье" атомная подводная лодка с баллистическими ракетами проекта 667БДРМ.;
* Ubåtklassen Delta IV "Jekaterinburg" (russisk:АПЛ К-84 "Екатеринбург" атомная подводная лодка с баллистическими ракетами проекта 667БДРМ;
* Ubåtklassen Delta IV "Tula" (russisk:АПЛ К-114 "Тула" атомная подводная лодка с баллистическими ракетами проекта 667БДРМ;
* Ubåtklassen Delta IV "Brjansk" (russisk:АПЛ К-117 "Брянск" атомная подводная лодка с баллистическими ракетами проекта 667БДРМ;
* Ubåtklassen Delta IV "Novomoskovsk" (russisk:АПЛ К-407 "Новомосковск" атомная подводная лодка с баллистическими ракетами проекта 667БДРМ;

Ubåtklassen Delta IV "Tula" ble sendt til overhaling i 2017, slik at bare 5 ubåter var operative. Hvor med 16 SS-N-23 Skiff SLBM-missiler. . Til sammen blir dette 80 x SS-N-23 Skiff med 4 stridshoder hver = 320 stridshoder. I tillegg kommer Borej-klasseubåten «Jurij Dolgorukij» med sine 16 Bulava-missil SLBM = 96 subtotalt. Totalt blir det 416 x SLBM-stridshoder i denne divisjonen, mer enn halvparten av alle operative SLBM-stridshoder i Russland i 2017.

## Referanser
Prosjekt 667BDRM Delfin

**Delta-IV-klasse** eller Prosjekt 667BDRM *Delfin* eller *Deltaer* IV-klass er den siste ubåt-typen fra Delta-klassen. Ubåten har propell med fem blad for å minske støy. Fartøyet kan oppbevare 16 ballistiske missiler (SLBM) som alle kan avfyres samtidig i fart og i undervanns-stilling.

## Hovedvåpen
16 x SS-N-23 Skiff (SLBM)

## Se også
* Delta-klasse ubåt
24. ubåtdivisjon

**24. ubåtdivisjon** (russisk 24-я дивизия подводных лодок (Ягельная Губа)) er en russisk ubåtdivisjon underlagt Nordflåten og har hjemmehavn i Jagelnaja Guba.

## Sammensetning

* Akula-klasse ubåt «Tigr» (russisk: АПЛ К-154 "Тигр" атомная подводная лодка проекта 971)
* Akula-klasse ubåt «Veprj» (russisk: АПЛ К-157 "Вепрь" атомная подводная лодка проекта 971)
* Akula-klasse ubåt «Pantera» (russisk: АПЛ К-317 "Пантера" атомная подводная лодка проекта 971)
* Akula-klasse ubåt «Leopard» (russisk: АПЛ К-328 "Леопард" атомная подводная лодка проекта 971)
* Akula-klasse ubåt «Gepard» (russisk: АПЛ К-335 "Гепард" гвардейская атомная подводная лодка проекта 971)
* Akula-klasse ubåt «Volk» (russisk: АПЛ К-461 "Волк" атомная подводная лодка проекта 971)

## Referanser
Den kinesiske brannmur

**Den kinesiske brannmur** (fra engelsk *Great Firewall*) er et datasystem utviklet og driftet av myndighetene i Folkerepublikken Kina. Systemets formål er å drive sensur på Internett slik at myndighetskritisk informasjon ikke er tilgjengelig for kinesiske brukere, samt overvåke datatrafikk kinesere imellom, inkludert folks private samtaler.

I Kina kalles systemet «Det gylne skjold». Kallenavnet «Den kinesiske brannmur» er et ordspill basert på det historiske forsvarsverket Den kinesiske mur, og brannmur, programvare som beskytter mot uønsket datatrafikk. Begrepet har vært i bruk i alle fall siden 1997.

Den opprinnelige programvaren fra slutten av 1990-tallet ble utviklet av Fang Binxing, som etterhvert fikk kallenavnet «Den kinesiske brannmurs far». Programvaren lot myndighetene inspisere all data som ble sendt og mottatt, blokkere IP-adresser, og blokkere domenenavn. I september 2000 vedtok den kinesiske regjeringen en ny lov som påla alle landets internettleverandører å bruke programvaren.

Systemet fungerer slik at kraftige routere er plassert der den fysiske internettstrukturen i Kina kobles sammen med de fiberoptiske kablene som går til resten av verden. Disse routerne sjekker om en internettbruker i Kina etterspør et nettsted som er plassert på myndighetenes svarteliste. Hvis et etterspurt nettsted er på denne listen vil brukeren heller få en feilmelding om at siden ikke er tilgjengelig. Dersom forespørselen går igjennom denne første svartelistesjekken foretas det en ny sjekk mot enkeltord og -begreper som er ulovlige å diskutere, slik som Falun Gong eller massakren på Den himmelske freds plass. Systemet vil også avvise forespørsler som inneholder slike begreper. Også relativt uskyldige ting kan havne på denne svartelisten, for eksempel ble Ole Brumm sensurert etter at brukere hadde begynt å dele memer som sammenlignet bjørnen med president og generalsekretær Xi Jinping.

Den kinesiske brannmur har stadig blitt forbedret rent teknisk. Tidligere var det for eksempel mulig å bruke VPN-programvare for å omgå sensuren, men fra januar 2015 ble dette mye vanskeligere. Med innføringen av «Den store kanonen»-programvaren våren samme år begynte også kinesiske myndigheter å påvirke internett-trafikk utenfor selve Kina, og gjennom distribuerte tjenestenektangrep prøvde de å slå ut nettsteder som ble regnet som upassende. Det første angrepet var mot GitHub, som hadde lenker til den kinesiskspråklige utgaven av *[[The New York Times]]* og instruksjoner for hvordan man kunne bruke VPN til å komme seg rundt den kinesiske sensuren.

## Referanser
Oskar-klassen

**Oscar-klassen** er en missilbærende ubåtklasse av utviklet i Sovjetunionen i løpet av den kalde krigen. Det finnes to versjoner:
* Oskar-I-klassen ubåt - (på russisk: Prosjekt 949 (Granit))

Alle Oskar-I-klasse ubåter ble opphugget i 2004, så det er bare Oskar-II-klasse tilbake.

* Oskar-II-klassen - (russisk: Prosjekt 949A (Antej))

Oskar-II-klassen har større halefinne og propell med syv blad istedenfor fire på Oskar-I. Totalt var det planer om å bygge 8 ubåter av typen Oskar-II. Moderniseringen vil erstatte de 24 P-700 Granit missilene med P-800 Oniks eller Kalibr-missil som anti-skip missil.

### Prosjekt 09852
I desember 2012 begynte konstruksjonen av en ny type Oskar-II-klasse som skal kunne berge andre ubåter. Navnet på utviklingsversjonen er *Belgorod*.

*Belgorod* kan også etter offisielle utsagn ha det strategiske våpenet: Status-6 - havgåande kjernefysisk torpedo med sprengkraft på 400 megatonn.

## Referanser
Prosjekt 671RTM Sjtjuka

Sovjetisk prosjekt 671RTM/RTMK Sjtsjuka (Gjedde) begynte tjenesten i 1979, og 25 av disse ble bygget frem til 1991. Disse ubåtene hadde fire missilbrønner for utskyting av SS-N-21 Sampson- eller SS-N-15 Starfish-missiler og Type 53-torpedoer. I tillegg hadde de to missilbrønner for utskyting av SS-N-16 Stallion-missiler og Type 65-torpedoer.

Noen av disse ubåtene hadde propeller som ble dreid med piratkopierte dataprogram som Sovjetunionen hadde fått tilgang til gjennom den såkalte Toshiba-Kongsberg skandalen.

## Referanser
S-10-missilet

**SS-N-21 Sampson** (S-10 «Granat») er et russisk ubåtbasert kryssermissil med marsjfart 0.7 Mach og skuddvidde på 2900 km. GRAU-indeks er **3K10**.

## Referanser


## Eksterne lenker

* www.militaryrussia.ru
* www.warfare.ru
VM i langdistansetriatlon 2000

**VM i langdistansetriatlon 2000** (verdensmesterskapet i langdistansetriatlon) ble arrangert i Nice i Frankrike i 2000.

Det ble konkurrert individuelt for menn og kvinner.

## Medaljetabell

## Referanser
EM i friidrett innendørs 2019 – Høydehopp kvinner

**Høydehopp for kvinner** under EM i friidrett innendørs 2019 ble arrangert i Glasgow 1. mars 2019 kl 19:00 (kvalifisering) og 3. mars kl 19:15 (finale) lokal tid. 

## Rekorder

## Resultater
### Kvalifisering

Kvalifisering: Direktekvalifiseringskravet var 1,96 m (Q) eller å være blant de 8 beste utøverne (q) gikk videre til finalen.

### Finale
Resultatene ble som følger:

## Referanser
18. ubåtdivisjon (DPL)

**18. ubåtdivisjon** (russisk 18-я дивизия подводных лодок (ДПЛ) (губа Нерпичья, Западная Лица)) er en russisk ubåtdivisjon underlagt Nordflåten med hjemmehavn i  Zapadnaja Litsa.

## Sammensetning

* Typhoon-klass ubåt "Dmitrij Donskoj" (russisk:ТРПКСН ТК-208 "Дмитрий Донской" атомная подводная лодка с баллистическими ракетами проекта 941У.)
* Typhoon-klass ubåt "Arkhangelsk" (russisk:ТРПКСН-17 "Архангельск")
* Typhoon-klass ubåt "Severstalj" (russisk:TАПКСН-20 "Северсталь")

I 2017 var det bare "Dmitrij Donskoj" som var i drift med Bulava-missil istedenfor SS-NX-20 Sturgeon.

## Referanser
Rebecca West

**Rebecca West** (født 21. desember 1892 i London som *Cicily Isabel Fairfield, senere gift Andrews,* død 15. mars 1983 samme sted) var en britisk journalist, forfatter og kritiker. Hun ble kjent for sine reportasjer fra Nürnbergprosessen, senere utgitt under  tittelen *A Train of Powder* (1955). Pseudonymet Rebecca West er hentet fra hennes korte scenekarriere, blant annet i rollen som Rebekka West i *[[Rosmersholm]]* av Henrik Ibsen.

Rebecca West startet som journalist i 1911 i den venstreradikale presse og skrev innlegg for kvinners stemmerett. Senere kom romanen *The Return of the Soldier* (1918), om en hjemkommet soldat med bombesjokk (i dag kjent som Posttraumatisk stresslidelse). Deretter fulgte romanene *The Judge* (1922), *Harriet Hume* (1929), *The Thinking Reed* (1936), *The Fountain Overflows* (1957), og *The Birds Fall Down* (1966).

Hun hadde fra 1913 til 1923 et forhold til H G Wells og fikk med ham en sønn, Anthony West.

## Referanser


## Eksterne lenker
* 
*
VM i langdistansetriatlon 2014

**VM i langdistansetriatlon 2014** (verdensmesterskapet i langdistansetriatlon) ble arrangert i Weihai i Kina i 2014.

Det ble konkurrert individuelt for menn og kvinner.

## Menn

## Kvinner

## Referanser
VM i vintertriatlon 1997

**VM i vintertriatlon 1997** (verdensmesterskapet i vintertriatlon) ble arrangert i Mals i Italia i 1997.

Det ble konkurrert individuelt for menn og kvinner.

## Medaljetabell

## Referanser
EM i RS:X 2006

**EM i brettseiling 2006** (europamesterskapet i brettseiling) ble arrangert i Alaçatı i Tyrkia i 2006.

Det ble konkurrert individuelt for menn og kvinner.

## Medaljetabell

## Referanser
Emily Blackwell

**Emily Blackwell** (født 8. oktober 1826, død 7. september 1910) var den andre kvinnen som mottok medisinsk embetseksamen på det som i dag kalles Case Western Reserve University, og den tredje kvinne (etter sin søster Elizabeth Blackwell og Lydia Folger Fowler) til å få medisinsk embetseksamen i USA. Hun ble i 1993 votert inn i National Women's Hall of Fame.

Emily Blackwell etablerte sammen med sin søster Elizabeth Blackwell og deres kollega Marie Zakrzewska, New York Infirmary for Women and Children, det første sykehuset noensinne drevet av kvinner, og det første til å skulle behandle kvinner og barn i USA.

## Referanser
UAE Tour 2019

**UAE Tour 2019** var første utgave av sykkelrittet UAE Tour. Det emiratarabiske etappeløpet ble arrangert fra 24. februar til 2. mars 2019.

Primož Roglič vant sammenlagt.

## Lag

## Etapper

### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

## Resultater
### Sammenlagt

## Referanser


## Eksterne lenker
*
*
Omloop Het Nieuwsblad 2019

**Omloop Het Nieuwsblad 2019** var den 74. utgaven av sykkelrittet Omloop Het Nieuwsblad og ble arrangert 2. mars 2019.

Tsjekkiske Zdeněk Štybar vant etter å ha stukket av fra en fem-mannsgruppe tre kilometer før mål.

## Lag

## Resultat

## Referanser


## Eksterne lenker
* 
*
Muhammad Zafarullah Khan

**Chaudhry Muhammad Zafarullah Khan** (1893–1985) var en pakistansk jurist og diplomat som ble den første utenriksminister i Pakistan. Han var den første muslimen, asiaten – og dermed den første og eneste pakistaneren, til å lede Den internasjonale domstolen. Han er også den eneste pakistaneren som har vært president i FNs generalforsamling, og er den eneste som har vært president for både FNs generalforsamling og Den internasjonale domstolen. 

## Liv og virke
### Bakgrunn
Khan ble født den 6. februar 1893 i Sialkot. Khans far var en følgesvenn av Mirza Ghulam Ahmad, grunnleggeren av den ahmadiyyamuslimske bevegelsen. Khan studerte først i Lahore og tok seinere juridisk eksamen fra King's College London i 1914.

### Politisk engasjement
I perioden 1931–1932 var han president i All India Muslim League, partiet til Pakistans grunnlegger Muhammad Ali Jinnah. Khan var en nær og fortrolig venn av Jinnah, og Khan er også forfatteren av Lahore-resolusjonen hvor kravet om etableringa av Pakistan først ble kunngjort. 

Khan var en av de mest høylytte tilhengerne av Pakistan og representerte Pakistan i Radcliffes grensekommisjon. Han flyttet til Karachi i august 1947, og ble medlem av Pakistans første regjering. Han var Pakistans øverste diplomat helt fram til 1954 da han dro for å tjenestegjøre i Den internasjonale domstolen. Han var dommer ved den Den internasjonale domstolen i perioden 1954 til 1961 og også visepresident i perioden 1958–1961. Han forlot Haag i 1961 for å bli Pakistans faste representant i FN, en posisjon han hadde fram til 1964, og han var president for FNs generalforsamling i perioden 1962–1963.

I løpet av sin tid i FN representerte han også staten Palestina *[[De facto|de facto]]*. Han forlot FN i 1964 og gikk tilbake til Den internasjonale domstolen. I 1970 ble han den første, og hittil den eneste pakistaneren, som har vært president for Den internasjonale domstolen - en stilling han beholdt til 1973.

Han returnerte til Pakistan og pensjonerte seg i Lahore, hvor han døde i 1985 i en alder av 92 år. Khan regnes som en av Pakistans landsfedre og var medlem av den ahmadiyyamuslimske menigheten i Pakistan.

### Ettermæle

Khans avgjørende rolle i etableringen av Pakistan har blitt visket ut fra Pakistans offisielle historiefortelling fordi han tilhørte en islamsk retning som er ansett som kjettersk av islamistiske partier. 

I en personlig hyllest sa kong Hussein bin Tallal av Jordan følgende:

Muhammad Fadhel al-Jamali, en tidligere statsminister i Irak, skrev følgende hyllest i avisa *Al-Sabah* 1o. oktober 1985 etter Khans død:

## Referanser


## Litteratur
* 

* 

* 

* 

* 

* 

* 

*
EM i RS:X 2012

**EM i brettseiling 2012** (europamesterskapet i brettseiling) ble arrangert på Madeira i Portugal i 2012.

Det ble konkurrert individuelt for menn og kvinner.

## Medaljetabell

## Referanser
Kuurne–Brussel–Kuurne 2019

**Kuurne–Brussel–Kuurne 2019** var den 71. utgaven av sykkelrittet Kuurne–Brussel–Kuurne og ble arrangert 3. mars 2019, dagen etter Omloop Het Nieuwsblad. 

Bob Jungels kom alene til mål.

## Lag

## Resultat

## Referanser


## Eksterne lenker
* 
*
EM i fjelløp 1995

**EM i fjelløp 1995** (europamesterskapet i fjelløp) ble arrangert i Valleraugue i Frankrike i 1995.

Det ble konkurrert individuelt for menn og kvinner, samt lagkonkurranse.

## Medaljetabell

## Referanser
Liste over episoder av VeggieTales

**Liste over episoder av ''VeggieTales*** er en kronologisk liste over alle episodene i den [[animasjon|animerte]] [[TV-serie]]n *VeggieTales''. Første episode ble sendt 21. desember 1993 og siste episode 5. mars 2015.

## Episoder

### Samlinger
Oto Nemsadze

**Oto Nemsadze** (; født *Otar Nemsadze* 1989) er en georgisk sanger. 3. mars 2019 vant han georgiske *Idol* og representerte Georgia i Eurovision Song Contest 2019 i Tel Aviv med sangen «Sul tsin iare».

## Bakgrunn
Nemsadze ble kjent i Georgia i 2011, da han vant talentkonkurransen *Geostar,* den georgiske versjonen av *[[Idol (TV-program)|Idol]]*. I 2013 nådde han en andreplass i talentshowet *Holos Krainy*, den ukrainske utgaven av *[[The Voice (TV-program)|The Voice]]*. 

I 2017 deltok han i den georgiske nasjonale finalen til Eurovision Song Contest 2017 som del av gruppen Limbo. Der endte de på en delt tiendeplass blant 25 deltakere med låten «Dear God». 

I 2019 deltok han på nytt i georgisk *Idol*, og 3. mars 2019 ble han nok en gang kåret til georgisk *Idol*-vinner gjennom en telefonavstemning. 2019-utgaven av *Idol* fungerte også som nasjonal finale til Eurovision Song Contest 2019 i Tel Aviv i Israel. I *Idol*-finalen fremførte han den patriotiske rockeballaden «Sul tsin iare» (norsk: *gå på*), som også var Georgias bidrag i Eurovision Song Contest. 

## Referanser
Lars Bom

**Lars Bom Olesen** (født 1961) er en dansk skuespiller. Han er utdannet på Statens Scenekunstskole. Lars Bom har medvirket i diverse teaterstykker, film og TV-serier. Han hadde blant annet hovedrollen i den norske filmen *[[Den som frykter ulven]].*

## Filmografi
### Filmer
* 1983 – *De uanstændige*
* 1988 – *Time Out*
* 1989 – *[[Miraklet i Valby]]*
* 1995 – *Elsker, elsker ikke*
* 1996 – *Bella, min Bella*
* 1996 – *[[Pusher (film)|Pusher]]*
* 1996 – *Krystalbarnet*
* 1998 – *Skyggen*
* 2002 – *[[Klatretyven]]*
* 2005 – *Af banen*
* 2005 – *[[Den som frykter ulven]]*
* 2007 – *Vikaren*
* 2008 – *Max Pinlig*
* 2010 – *[[I en bedre verden]]*
* 2011 – *Max Pinlig 2 - sidste skrig*
* 2012 – *Max Pinlig på Roskilde – nu med mor*
* 2012 – *[[De fem legendene]]* (dansk stemme)
* 2014 – *[[Krummerne – Alt på spil]]*

### TV-serier
* 1988–1989 – *Station 13* 
* 1996 – Bamses Julerejse
* 1996 – *[[Bryggeren]]* 
* 1996 – *En fri mand* 
* 1997–1998 – *Strisser på Samsø* 
* 2000 – *Edderkoppen* 
* 2000–2003 – *[[Mordkommisjonen]]*
* 2007 – *Max*
* 2019 – *[[Badehotellet]]*

## Referanser


## Eksterne lenker
*
Kalispell

**Kalispell** er en amerikansk by og administrativt sentrum i det amerikanske county Flathead County i staten Montana. I 2010 hadde byen et innbyggertall på .

Byen er innfallsporten til Glacier nasjonalpark.

## Referanser


## Eksterne lenker
*
Lidvin Hornseth

**Lidvin Hornseth** (eller *Hornset*; født 18. januar 1888 i Rendalen, død 19. mars 1970) var en gårdbruker, fløtningsformann og tømmermåler som var NS-oppnevnt ordfører i Øvre Rendal i 1943. 

Han gikk på den flyttbare landbruksskolen i Nord-Østerdal da den var i Øvre Rendal 1906–07, og overtok gården Gammelstu Bergset etter faren i 1919, og drev den til 1935. Faren Martin Hornseth var ordfører i Øvre Rendal 1914–1919.

Lidvin Hornseth var engasjert i flere typer virksomhet, og hadde mange verv i lokalsamfunnet før 1940. Ved kommunevalget i 1919 var han tillitsmann for *Gaardbrugernes og Arbeiderforeningens liste*, og i 1922 var han tillitsmann for ei fellesliste mellom Frisinnede Venstre og Høyre. Han var formann i Øvre Rendal skytterlag i 1925. Han kjøpte og solgte skog og gårder, og eide gården Fonnås fra 1925 til 1928. En kort periode omkring 1910 var han medeier i en handelsforretning. Fra 1935 drev han kino i Øvre Rendal.

Kommunestyret i Øvre Rendal vedtok i november 1945 å rette erstatningskrav mot ham og de to øvrige NS-ordførerne for lønn, og for de bevilgninger som ble gjort i hans ordførertid. Han ble i landssvikoppgjøret i desember 1946 dømt til fengsel i 5 måneder, innskrenket rettighetstap og inndragning av ordførerlønn. På samme måte som andre ordførere skrev han i 1942 en kort rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.

NS hadde høyere medlemstall i Østerdalen enn ellers i landet. Flere steder var medlemstilslutningen til NS motivert av arbeidskonflikter i skogbruket og konfrontasjoner med streikende arbeidere, og skogeiere og skogeierrepresentanter var aktive i NS.

## Referanser
Universitetet i Tokushima

**Tokushimauniversitetet** (japansk: 徳島大学, *Tokushima Daigaku*) er et japansk nasjonalt universitet i byen Tokushima i Japan, med syv skoler på avansert nivå og fem fakulteter. Universitetet ble grunnlagt i 1949, ved sammenslåing av seks nasjonale utdanningsinstitusjoner til en. Nobelprisen i fysikk for 2014 gikk til Shuji Nakamura, som var utdannet ved Tokushima.

Den 1. april 2015 ble universitetets navn endret fra **universitetet i Tokushima** til **Tokushimauniversitetet**.

## Referanser
Hôpital Ambroise-Paré

**Hôpital Ambroise-Paré**, egentlig  *Hôpital Ambroise-Paré (Boulogne-Billancourt)*, er en sykehusbygning i Boulogne-Billancourt i Frankrike. 
Det er en del av *Assistance publique - Hôpitaux de Paris* og et undervisningssykehus i Universitetet i Versailles, et av Europas største sykehus.

Det ble opprettet i 1923.

## Referanser


## Eksterne lenker
*
George Macartney (1867–1945)

**George Macartney** (født 19. januar 1867, død 19. mai 1945) var britisk generalkonsul i Kashgar mot slutten av det 19. århundre. Han ble etterfulgt av Percy T. Etherton. Macartney ankom Xinjiang i 1890 som en tolk for ekspedisjonen til Francis Younghusband. Han ble der frem til 1918. Macartney var den første som foreslo Macartney–MacDonald-linjen som grensen mellom Kina og India i Aksai Chin.

## Referanser
Lucian Pulvermacher

**Earl Lucian Pulvermacher** (født 20. april 1918 i Rock i Wood County i Wisconsin, død 30. november 2009) var leder for den sedisvakantistiske *[[True Catholic Church]]*. Pulvermacher ble valgt den 24. oktober 1998 av sitt samfunn til pave og tok navnet **Pius XIII**. 

## Liv og virke
Earl Pulvermacher trådte den 28. august 1942 inn i kapusinerordenen og ble presteviet 5. juni 1946 i Wisconsin. Han fikk klosternavnet Lucian. Årene 1947–1948 bodde pater Lucian i St. Francis-klosteret i Milwaukee. Fra 1948 til 1970 virket han som misjonær på Ryūkyū-øyene (Japan), og fra 1970 til 1976 virket han i Australia. 

Etter sin hjemkomst fra Australia i januar 1976 kom pater Lucian til den overbevisning av at pave Johannes XXIII og pave Paul VI ikke var rettmessige paver; den siste ekte pave var således pave Pius XII. Han var utilfreds med endringene som fulgte etter Annet Vatikankonsil og orienterte seg mot den katolske tradisjonalismen, men også der ble han desillusjonert og skuffet. Fra 1976 feiret han den tridentinske messe uten noen inkardinasjon i noe katolsk bispedømme, i privatkapeller rundt om i USA. 

Pulvermacher titulerte seg biskop, men ble aldri ordinert til biskop. Den 24. oktober 1998 ble Pulvermacher per e-post valgt til pave av enkelte lekmenn. De sendte sine e-poster til Kalispell i Montana. Pulvermacher hadde vært eneste kandidat ved valget, og offentliggjorde deretter på sin hjemmeside bilder som viser hvit røyk som stiger opp fra en kamin. 

Han døde den 30. november 2009..

## Referanser


## Eksterne lenker
* His Holiness Pope Pius XIII
Hans Ole Eira

**Hans Ole Nilsen Eira** (født 1972) er en norsk samisk politiker. Han har vært valgt inn i Sametinget fra Ávjovárri valgkrets siden 2017, som representant for Senterpartiet. I perioden 2021–2025 sitter han i Sametingsrådet.

Eira kommer fra Masi i Kautokeino kommune.

Eira er også en populær joiker, og vant joikedelen av Sámi Grand Prix i 2018.

## Referanser
Frederik Henrik Vilhelm av Slesvig-Holsten-Sønderborg-Glücksborg

**Frederik Henrik Vilhelm** (1747–1779) var den siste hertug av den eldre glücksborgske linje.

Han var sønn av hertug Frederik av Glücksborg [1701–1766) og Henriette Augusta av Lippe-Detmold (1725–1777). Han trådte i dansk krigstjeneste, ble i 1767 kaptein, 1768 oberst i kavaleriet og 1776 generalmajor. Ved farens død den 10. november 1766 tiltrådte han som hertug. Den 9. august 1769 giftet han seg i Saarbrücken med Anna Caroline av Nassau-Saarbrücken (1751–1824).

Hertugen døde uten arvinger i 1779, hvoretter lenet hjemfalt til den danske krone. Enken giftet seg igjen med general Frederik Carl Ferdinand av Braunschweig-Lüneburg-Bevern (1729–1809). Etter hennes død tildeltes titlen hertug av Glücksborg til Vilhelm av linjen Slesvig-Holsten-Sønderborg-Beck.

## Referanser
Ski-VM 2019 – 50 kilometer fri teknikk menn

**Ski-VM 2019 – 50 kilometer fri teknikk menn** under Ski-VM 2019 ble arrangert søndag 3. mars 2019.

## Resultater
Indiespill

Et **uavhengig videospill** eller **indiespill** er et videospill som vanligvis er skapt av enkeltpersoner eller mindre utviklergrupper uten økonomisk og teknisk støtte fra en større spillutgiver, i motsetning til større «AAA»-spill. Begrepet «indie» kan derimot også dekke andre scenarioer hvor utviklingen av et videospill har noe uavhengighet fra en utgiver selv om en utgiver hjelper med økonomi eller distribusjon, som kreativ frihet. På grunn av uavhengigheten og friheten til å utvikle, kan indiespill ofte fokusere på innovasjon, eksperimentelle spillopplevelser, og å ta på seg risiko som man ofte ikke ser i større videospill, og kan utforske mediet til å produsere unike opplevelser innen kunstspill. Indiespill pleier å bli solgt gjennom digitale distribusjonstjenester, ettersom spillbutikker mangler utgiverhjelp. Begrepet er synonymt med uavhengig musikk og film i sine respektive former.

Begrepet er også brukt som en markedsføringsstrategi hos større firmaer, på grunn av løs definisjon.

Noen eksempler av indiespill er *[[Baba Is You]]*, *[[Brawlhalla]], [[Minecraft]],* *[[Rust (videospill)|Rust]] og [[Undertale]].*

## Se også
* Indie

## Referanser


## Eksterne lenker
*
Egenesløkkene

**”Stavanger Bys Mark”**, som også gikk under navnet **Egenesløkkene**, strakte seg fra Kalhammaren i nord til Våland og Mosvatnet i sør – fra Tjensvoll i vest til Sandviken, Løkkeveien og Kannik i øst. Den omfattet et areal på ca 2900 mål. Løkkene ble gitt til Stavanger by av Kristian 4. som ekserserplass i 1607. I byprivilegiene av 1735 står området omtalt som felles bymark. Området skulle brukes til beitemark, det skulle ikke skjæres torv til brensel. I 1772 ble området delt opp i 40 parseller/løkker og festet ut til byens borgere på åremål. Det skulle gi byen sikre inntekter. Senere i 1833 ble festet endret til arvefeste og dyrking av jordbruksvarer til salg. Det ble også bygget praktboliger og tomtene ble delt for salg. Områdene i dag er stort sett i privat eie og bebygd. 


Fil:1830 - Egenæs.tif|”Stavanger Bys Mark” 1830 


## Referanser
Manchester United FC i 1956–57

Manchester United FC vant English Football League i sesongen 1956–57.

## Spillerstatistikk

* † markerer at personen døde i München-ulykken i februar 1958
* * markerer at personen overlevde München-ulykken i februar 1958
* ** markerer at personen overlevde München-ulykken i februar 1958, men måtte legge opp pga. skadene

**Førsteellever**
11. ubåtdivisjon i Russland

**11. u-båtdivisjon** (russisk 11-я дивизия подводных лодок (ДПЛ) (Мурманск-150)(губа Большая Лопаткина, Западная Лица)) er en russisk ubåtdivisjon underlagt Nordflåten og forlagt med heimehamn til Zapadnaja Litsa.

## Sammensetning

* Oskar-II-klasse ubåt «Voronezj»  (russisk: АПЛ К-119 «Воронеж» гвардейская атомная подводная лодка с крылатыми ракетами проекта 949А))
* Oskar-II-klasse ubåt «Smolensk» (russisk: АПЛ К-410 «Смоленск» атомная подводная лодка с крылатыми ракетами проекта 949А.)
* Oskar-II-klasse ubåt «Orjol» (russisk: АПЛ К-266 «Орел» атомная подводная лодка с крылатыми ракетами проекта 949А.)
* Jasen-klasse ubåt «Kazan» (russisk: АПЛ К-561 «Казань» атомная подводная лодка проекта 885М «Ясень-М» (принятие на вооружение в 2018 году))
* Viktor III-klasse ubåt  (russisk: «Obninsk»АПЛ Б-138 «Обнинск» атомная подводная лодка проекта 671РТМК.)
* Jasen-klasse ubåt «Severodvinsk» (russisk: АПЛ К-560 «Северодвинск» атомная подводная лодка проекта 885.)

1

## Referanser
Jasen-klassen

**Jasen-klassen** er en atomdrevet angrepsubåt. Ubåten er bestykket med inntil 40 Kalibr-missiler og ti torpedorør med inntil 30 torpedoer. Minst syv, kanskje inntil tolv, slike ubåter skal bygges etter planen.

## Referanser
John Sørhuus

**John Sørhuus** (også *Jon Sørhus*; født 28. februar 1883 i Rendalen, død 29. april 1951) var en gårdbruker som var NS-oppnevnt ordfører i Øvre Rendal fra 1943 til 1945. Han ble i 1947 dømt til fengsel i 6 måneder. Kommunestyret i Øvre Rendal vedtok i november 1945 å rette erstatningskrav mot ham og de to øvrige NS-ordførerne for lønn, og for de bevilgninger som ble gjort i hans ordførertid.

Han overtok gården Bergersveen (eller *Nedre Sveen-Berge*) etter faren i 1912, og ble den siste brukeren der. 

Sørhuus hadde flere tillitsverv i bygdesamfunnet før 1940. I 1922 sto han på Bondepartiets liste ved kommunevalget.

## Referanser